Dunia Baru (siri TV)

Dunia Baru merupakan drama Melayu terbitan Grand Brilliance Sdn Bhd (GBSB) yang berkisar mengenai kehidupan mahasiswa di universiti. Dalam drama ini, Universiti Industri Selangor dijadikan sebagai lokasi pengambaran drama ini. Drama ini pernah ditayangkan di TV3 dan mempunyai 3 musim. Drama ini pernah mencapai rating yang tinggi iaitu 3 juta penonton. Musim pertama dan kedua drama ini diarahkan oleh M. Hitler Zami. Dan musim ketiganya diarah oleh Feroz Khan. Filemnya diarah oleh M. Hitler Zami.

Produksi
Penerbit drama ini adalah Ahmad Puad Onah. Penerbit Eksekutif bagi dramanya adalah Jalena Rejab dan Penerbit Eksekutif bagi filemnya adalah Rosihan Zain Baharuddin.

Pencipta dunia baru dan penulis skripnya untuk televisyen dan filem adalah Wan Hasliza Wan Zainuddin.

Dunia Baru menemui penonton di  setiap malam Khamis tahun 2006 dan sering mendapat rating tinggi dari pelajar sekolah dan pelajar universiti. Sekaligus tidak lama selepas tamat musim pertama, siri ini disambung ke musim kedua di tahun yang sama. 

Untuk musim pertama dan kedua, siri tv ini menjalani penggambaran di Unisel. Tetapi musim ke 3, siri tv ini dijalankan di KLIUC (Kuala Lumpur Infrastructure University College) - kini dikenali sebagai IUKL - Infrastructure University Kuala Lumpur.

Sinopsis
Sofia Nordin atau lebih mesra dipanggil sebagai Opie ialah seorang remaja berusia 18 tahun yang baru mendaftar di sebuah universiti. Di hari pendaftaran, dia berkenalan dengan Muhammad Adif, seorang rakan sekuliah (bidang kejuruteraan mekanikal) yang pemalu. Kedua-dua mereka menaruh hati antara satu sama lain tetapi malu untuk mengakuinya. Menerusi persahabatan itu, Opie dan Adif membentuk sekumpulan rakan-rakan yang terdiri daripada Madihah , Anizah dan Suzana yang merupakan teman serumah Opie, manakala Adif bersama Tajul - rakan sekuliah dan teman serumahnya. Bermulalah kehidupan mereka sebagai freshie di universiti tersebut. Ia berterusan hingga ada antara mereka yang berkahwin muda, ada yang mabuk cinta dan ada yang begitu gila menguruskan perniagaan di kampus.

Pelakon

Musim 1
 Elyana sebagai Sofea Nordin @ Opie
 Pierre Andre sebagai Mohd Adif Ibrahim
 Ellyas Abdullah sebagai Tajol Amri Khairuddin 
 Anne Ngasri sebagai Madihah Abdul Ghani
 Almy Nadia sebagai Suzanna Ghazali
 Iqram Dinzly sebagai Darius
 Anita Baharom sebagai Anizah Awang Karim
 Baizura Kahar sebagai Erika
 Ryzal Jaafar sebagai Yusof 
 Hafiz Nafiah sebagai Fazley Poyo
 Nur Zazlen Zulkifli sebagai Sariah
 Azizah Mahzan sebagai Puan Malinda
 Khatijah Tan sebagai Puan Mariah 
 Jehan Miskin sebagai Abang Don 
 Que Haidar sebagai Umarah
 Ungku Ismail Aziz sebagai Bob
 Mustapha Kamal sebagai Profesor Amri
 Zizan Nin sebagai Prof. Adam Zakaria 
 Shamsul Ghau Ghau sebagai Abang Az
 Usop Wilcha sebagai Uncle Zuhal

Musim 2
 Elyana sebagai Sofea Nordin @ Opie
 Pierre Andre sebagai Mohd Adif Ibrahim
 Ellyas Abdullah sebagai Tajol Amri Khairuddin 
 Anne Ngasri sebagai Madihah Abdul Ghani
 Almy Nadia sebagai Suzanna Ghazali
 Iqram Dinzly sebagai Darius
 Anita Baharom sebagai Anizah Awang Karim
 Baizura Kahar sebagai Erika
 Ryzal Jaafar sebagai Yusof 
 Hafiz Nafiah sebagai Fazley Poyo
 Nur Zazlen Zulkifli sebagai Sariah
 Azizah Mahzan sebagai Puan Malinda
 Khatijah Tan sebagai Puan Mariah 
 Jehan Miskin sebagai Abang Don
 Sherry Ibrahim sebagai Emma Zalina

Musim 3
 Elyana sebagai Sofea Nordin @ Opie
 Pierre Andre sebagai Mohd Adif Ibrahim
 Ellyas Abdullah sebagai Tajol Amri Khairuddin 
 Anne Ngasri sebagai Madihah Abdul Ghani
 Almy Nadia sebagai Suzanna Ghazali
 Iqram Dinzly sebagai Darius
 Anita Baharom sebagai Anizah Awang Karim
 Baizura Kahar sebagai Erika
 Ryzal Jaafar sebagai Yusof 
 Hafiz Nafiah sebagai Fazley Poyo
 Nur Zazlen Zulkifli sebagai Sariah
 Azizah Mahzan sebagai Puan Malinda
 Khatijah Tan sebagai Puan Mariah 
 Jehan Miskin sebagai Abang Don
 Sherry Ibrahim sebagai Emma Zalina
 Yatt Hamzah sebagai Sasha 
 Mohd Fiqrie Dahari sebagai Rio Al Rayyan

Trivia 

Walaupun musim ketiga ditayangkan sebelum filem, pengambaran filem dijalanlan terlebih dahulu. Malah, tidak siapa menyangka Dunia Baru akan kembali dengan musim ketiga. Musim ketiga disifatkan sebagai pemudah jalan cerita sebelum penonton menonton filem. Dalam musim ini, penonton dapat menyaksikan tentang Opie yang berhasrat melupakan Adif namun tidak berdaya. Madihah dan Darius pula berpindah ke rumah baru. Manakala Anizah pernah menerima surat ugutan daripada Fazli yang cuba menghalangnya dari belajar ke luar negara.
Seperti yang diceritakan oleh Adiff kepada Opie tentang Yusoff yang tidak tahu menunggang motosikal,memandu kereta. Begitu juga dengan Ryzal Jaafar di dunia sebenar, dia lebih selesa menaiki kenderaan awam, menumpang kereta kawan, jika dia perlu ke lokasi pula biasanya akan dibawa oleh runner/krew.
Dunia Baru Reunion ada dikeluarkan pada tahun 2010 tetapi tidak ditayangkan di kaca tv dan sambutannya agak mengecewakan kerana waktu siaran yang pendek, kurang promosi. 
2015 pula Dunia Generasi Baru  diterbitkan dan disiarkan di TV9 setiap malam khamis. Antara pelakon-pelakonnya ialah Kaka Azraff, Fadlan Hazim,Ben Amirr, Zahirah Macwilson,Natasha Elyzza dan Erwin Shah Dawson.

Lagu tema

Rujukan

Lihat Juga

 Dunia Baru The Movie

Rancangan TV3
Siri drama televisyen Malaysia
Drama Melayu